ସେନ୍ଥିଲ ଗଣେଶ

ସେନ୍ଥିଲ ଗଣେଶ ଜଣେ ଭାରତୀୟ ପ୍ରଚ୍ଛଦପଟ ଗାୟକ ଓ ଅଭିନେତା । ୨୦୧୮ ମସିହାରେ, ଷ୍ଟାର ବିଜୟରେ ପ୍ରସାରିତ ହୋଇଥିବା ରିଆଲିଟି ଶୋ' ସୁପର ସିଙ୍ଗର ୬ ଜିତିବା ପରେ ସେ ଲୋକପ୍ରିୟତା ହାସଲ କରିଥିଲେ । ସେ ତିରୁଡ଼ୁ ପୋଗାତା ମନସୁ (୨୦୧୪) କଥାଚିତ୍ର ଜରିଆରେ ଅଭିନୟ ଜୀବନ ଆରମ୍ଭ କରିଥିଲେ ।

 ପ୍ରାରମ୍ଭିକ ଜୀବନ 
ସେନ୍ଥିଲ ଗଣେଶ ପାଞ୍ଚ ବର୍ଷ ବୟସରେ ଲୋକସଙ୍ଗୀତ ନଟୁପୁରପାଟ୍ଟୁ ପ୍ରତି ତାଙ୍କର ଆଗ୍ରହ ବଢ଼ାଇଥିଲେ ଏବଂ ସଙ୍ଗୀତର ମୌଳିକ କଥା ଶିଖିବା ପରେ ଗୀତ ରେକର୍ଡିଂ ଆରମ୍ଭ କରିଥିଲେ । ସେ ଚେଲ୍ଲା ଥାଙ୍ଗୈୟାଙ୍କ ଠାରୁ ସଙ୍ଗୀତ ଶିଖିଥିଲେ ଏବଂ ୧୦ ବର୍ଷ ବୟସରେ ତାଙ୍କର ପ୍ରଥମ ଗୀତ ମନ୍ନୁକେଥା ରାଗଙ୍ଗଲ ରେକର୍ଡ଼ କରିଥିଲେ । ସେ ପୁଡୁକୋଟ୍ଟାଇର ଅଲାଙ୍ଗୁଡିରେ ଥିବା ଏକ ବିଦ୍ୟାଳୟରେ ପ୍ରାଥମିକ ଓ ମାଧ୍ୟମିକ ଶିକ୍ଷା ସମାପ୍ତ କରିବା ପରେ ତ୍ରିଚିର ଏକ ସଙ୍ଗୀତ ମହାବିଦ୍ୟାଳୟରେ ଉଚ୍ଚ ଶିକ୍ଷା ଲାଭ କରିଥିଲେ । ସେ ୧୦୦ରୁ ଅଧିକ ଲୋକସଙ୍ଗୀତ କାର୍ଯ୍ୟକ୍ରମ ଆୟୋଜନ କରିବା ସହ ଅନେକ ସ୍ଥାନୀୟ ସାଂସ୍କୃତିକ ଧାର୍ମିକ କାର୍ଯ୍ୟକ୍ରମରେ ନୃତ୍ୟ ପରିବେଷଣ କରିଛନ୍ତି । ସେନ୍ଥିଲଙ୍କୁ ତାମିଲ ସାହିତ୍ୟ ପାଇଁ ଡକ୍ଟର ଅଫ୍ ଲେଟର୍ସ ମଧ୍ୟ ମିଳିଥିଲା ।

 Career 
୨୦୧୪ ମସିହାରେ, ତାଙ୍କୁ ତାଙ୍କ ସଙ୍ଗୀତ ଗୁରୁ ତଥା ନିର୍ଦ୍ଦେଶକ ଚେଲ୍ଲା ଥାଙ୍ଗୈୟାଙ୍କ ଦ୍ୱାରା ଚଳଚ୍ଚିତ୍ର ଥିରୁଡୁ ପୋଗାଥା ମନସୁରେ ମୁଖ୍ୟ ଭୂମିକାରେ ମନୋନୀତ କରାଯାଇଥିଲା ଏବଂ ଏହି କଥାଚିତ୍ରଟି ସେନ୍ଥିଲଙ୍କର ଅଭିନୟ ଜୀବନର ଆରମ୍ଭ ହୋଇଥିଲା ।

ଏହାପରେ, ସେ ସୁପର୍ ସିଙ୍ଗର୍ ୬ରେ ଅନ୍ୟ ୨୨ ଜଣ ପ୍ରତିଯୋଗୀଙ୍କ ମଧ୍ୟରୁ ଜଣେ ଭାବରେ ତାଙ୍କ ପତ୍ନୀଙ୍କ ସହ ଭାଗ ନେଇଥିଲେ ଏବଂ ଅଧିକାଂଶ ଲୋକଗୀତ ଗାଇ ଶୋ'ରେ ଲୋକପ୍ରିୟ ହୋଇଥିଲେ । ଏହି ପ୍ରତିଯୋଗିତାରେ ସେ ବିଜେତା ହୋଇଥିବା ବେଳେ ତାଙ୍କ ପତ୍ନୀ ରାଜଲକ୍ଷ୍ମୀ ସାନ୍ତ୍ୱନା ଜନକ ପୁରସ୍କାର ପାଇଥିଲେ ।

 ବ୍ୟକ୍ତିଗତ ଜୀବନ 
୨୦୧୨ ମସିହାରେ, ସେ ଲୋକଗୀତ ଗାୟିକା ରାଜଲକ୍ଷ୍ମୀଙ୍କୁ ବିବାହ କରିଥିଲେ । ୨୦୧୯ ମସିହାରେ, ଉଭୟ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ ସୋସିଆଲ୍ ମିଡ଼ିଆ ଜରିଆରେ ସମାଲୋଚନା କରି ବିବାଦକୁ ଆସିଥିଲେ ।

 ଅଭିନୀତ କଥାଚିତ୍ର 

 ତିରୁଡ଼ୁ ପୋଗାତା ମନସୁ (୨୦୧୪)
 କରିମୁଗାନ (୨୦୧୮)

 ଆଧାର 

 ବାହାର ଲିଙ୍କ୍ 

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ ପ୍ରଚ୍ଛଦପଟ ଗାୟକ
ଶ୍ରେଣୀ:ଭାରତୀୟ ଅଭିନେତା
ଶ୍ରେଣୀ:ଭାରତୀୟ ଲୋକଗୀତ ଗାୟକ